后性驕奢，好珍玩。輒讒於君，陷眾臣於不倫，奪異己之家財。塞內卡者，羅馬文士也。麗娜恨之，讒曰：「內加與長公主通。」放於科西嘉島，奪家財，麗娜納之。阿吉阿提克斯者，前執政官也，本貫高盧。克斯一門，戰功勳赫，人皆敬之。有私宅，甚綺麗。麗娜妒，讒於君，誣以大逆。有司系克斯，克斯曰：「乞得面君，自陳清白。」上釋克斯，旋賜死。克斯曰：「吾竟喪於婦人之手！」破腕死，年五七。麗娜納其宅邸。